UZNESENIA
Miestneho zastupiteľstva
mestskej časti Bratislava-Petržalka

zo dňa 10. marca 2009

(325 – 341)

	Poslanci Miestneho zastupiteľstva mestskej časti Bratislava-Petržalka na svojom
26. zasadnutí prerokovali:

1.	Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.1.2009
2.	Voľbu miestneho kontrolóra mestskej časti Bratislava-Petržalka
3.	Informáciu o plnení programových priorít samosprávy mestskej časti Bratislava-Petržalka k 31.12.2008
4.	Návrh na schválenie úveru na rekonštrukciu a zateplenie škôl
5.	Koncepciu rozvoja informačných systémov v mestskej časti Bratislava-Petržalka
6.	Stanovisko k urbanistickej štúdii „Južné mesto, Bratislava-Petržalka, zóna A“
7.	Záverečnú správu o likvidácii Bytového podniku Petržalka, p. o. 
8.	Návrh správy obecných bytov a nebytových priestorov mestskej časti Bratislava-Petržalka
9.	Návrh Dodatku č. 1 Zásad hospodárenia s bytmi v mestskej časti Bratislava-Petržalka
10.	Zmenu vo funkcii konateľa spoločnosti a Dozornej rade Bytového podniku Petržalka, spol. s r. o.
11.	Návrh dodatkov k zriaďovacím listinám zriadených organizácií 
12.	Vyhradené parkovanie za úhradu – zhodnotenie roka 2008
13.	Návrh dohôd o spolupráci medzi Fakultou architektúry STU, VŠVU a mestskou časťou Bratislava-Petržalka
14.	Návrh dodatku č. 7 k zmluve s vydavateľstvom M.R.K. Agency, spol. s r. o. na rok 2009
15.	Návrh na zrušenie uznesenia miestneho zastupiteľstva č. 229 zo dňa 30.9.2008
16.	Návrh projektov na získanie dotácií z Ministerstva práce, sociálnych vecí a rodiny SR pre Stredisko sociálnych služieb Petržalka
17.	Správu z kontroly vybavovania sťažností a petícií príslušnými oddeleniami Miestneho úradu Mestskej časti Bratislava-Petržalka za obdobie od 1. júla 2008 do 31. decembra 2008
18.	Správa z kontroly plnenia uznesení prijatých Miestnym zastupiteľstvom Mestskej časti Bratislava-Petržalka za obdobie II. polroka 2008
19.	Odpovede na interpelácie a interpelácie
20.	Rôzne
A.	Prehľad majetku navrhovaného na prevod vlastníctva z hlavného mesta SR Bratislavy na mestskú časť Bratislava-Petržalka
B.	Návrh Všeobecne záväzného nariadenia mestskej časti Bratislava-Petržalka, ktorým sa vydáva Trhový poriadok pre príležitostný trh v areáli Závodiska, š.p. Starohájska 29, 852 69 Bratislava
C.	Návrh podmienok verejnej obchodnej súťaže na výber nájomcu na využitie objektu bývalej MŠ na Fedinovej č. 7, Bratislava 

Materiály vypustené z rokovania:
1.	Návrh na vysporiadanie roku 2008 Bytovým podnikom Petržalka, s.r.o.
2.	Návrh na priznanie odmeny Ing. Miroslavovi Skovajsovi, miestnemu kontrolórovi mestskej časti Bratislava-Petržalka

----------

1.	Kontrola plnenia uznesení Miestneho zastupiteľstva mestskej časti Bratislava-Petržalka splatných k 31.1.2009_____________________________________________

Uznesenie č. 325

Miestne zastupiteľstvo mestskej časti Bratislava-Petržalka

b e r i e   n a   v e d o m i e 

Kontrolu plnenia uznesení Miestneho zastupiteľstva mestskej časti Bratislava-Petržalka splatných k 31.1.2009.

Hlasovanie: prítomných 34, za 34, proti 0, zdržal sa 0.
----------
 
2.	Voľba miestneho kontrolóra mestskej časti Bratislava-Petržalka

Uznesenie č. 326

Miestne zastupiteľstvo mestskej časti Bratislava-Petržalka tajným hlasovaním

v o l í

podľa § 18, ods. 1a a § 18a, ods. 3 zákona č. 369/1990 Zb. o obecnom zriadení v znení neskorších predpisov p.Stanislava Fialu za miestneho kontrolóra mestskej časti Bratislava-Petržalka od 1.4.2009

Hlasovanie: prítomných 34, za 30, proti 2, zdržali sa 2.
----------

3.	Informácia o plnení programových priorít samosprávy mestskej časti Bratislava-Petržalka k 31.12.2008____________________________________________________

Uznesenie č. 327

Miestne zastupiteľstvo mestskej časti Bratislava-Petržalka

b e r i e    n a    v e d o m i e  

Informáciu o plnení realizačného plánu Programových priorít samosprávy mest-skej časti Bratislava-Petržalka na roky 2007 – 2010  k 31.12.2008

u k l a d á

prednostovi miestneho úradu
prerokovať materiál v komisiách miestneho zastupiteľstva, ktoré detailnejšie zanalyzujú stav plnenia a prípadne prehodnotia dané priority do 30.4.2009.

Hlasovanie: prítomných 33, za 29, proti 0, zdržal sa 4.
----------

4.	Návrh na schválenie úveru na rekonštrukciu a zateplenie škôl

Uznesenie č. 328

Miestne zastupiteľstvo mestskej časti Bratislava-Petržalka

1.	s ch v a ľ u j e 
	
prijatie úveru vo výške 5 mil. EUR na rekonštrukciu a zateplenie škôl 

2.	p o v e r u j e  

starostu  uzatvorením zmluvy o poskytnutí úveru s Dexia bankou Slovensko

3.	b e r i e  n a  v e d o m i e
			
stanovisko miestneho kontrolóra k prijatiu návratných zdrojov financovania.

Hlasovanie: prítomných 33, za 33, proti 0, zdržali sa 0.
----------

5.	Návrh koncepcie rozvoja informačných systémov mestskej časti Bratislava-Petržalka_______________________________________________________________

Uznesenie č. 329

Miestne zastupiteľstvo mestskej časti Bratislava-Petržalka

s c h v a ľ u j e   

Koncepciu rozvoja informačných systémov v mestskej časti Bratislava-Petržalka s pripomienkami:
1.	časť „Štandardy“ dať do súladu s existujúcou legislatívou
2.	zúžené technologické riešenia zmeniť na technologicky neutrálne
3.	implementačnú platformu upraviť tak, aby priniesla funkčnosť systému

Hlasovanie: prítomných 31, za 31, proti 0, zdržal sa 0.
----------
	
6.	Stanovisko k urbanistickej štúdii  „Južné mesto, Bratislava-Petržalka, zóna A“

Uznesenie č. 330

Miestne zastupiteľstvo mestskej časti Bratislava-Petržalka

b e r i e  n a  v e d o m i e 

spracovanú urbanistickú štúdiu

s ch v a ľ u j e

stanovisko mestskej časti Bratislava-Petržalka k urbanistickej štúdii „Južné mesto, Bratislava-Petržalka, zóna A“ v znení schválených pripomienok:
1.	v stanovisku doplniť dopracovanie riešenia cyklotrasy L5 „Južné mesto“ podľa koncepcie greenways mestskej časti Bratislava-Petržalka, schválenej uznesením 
č. 310/2009 dňa 3.2.2009
2.	v bode 3 stanoviska doplniť zariadenia základnej občianskej vybavenosti (predškolské zariadenia, obchody a služby pre Domov dôchodcov a Domov sociálnych služieb)
3.	nový bod č. 9 stanoviska – posúdiť dopravné zaťaženie o dopravnú maticu 
4.	zmeniť záver stanoviska nasledovne: „Vzhľadom na počet a závažnosť pripomienok a námietok mestská časť Bratislava-Petržalka nesúhlasí s návrhom riešenia urbanistickej štúdie „Južné mesto Bratislava-Petržalka, zóna A“ a odporúča po ich zapracovaní do urbanistickej štúdie túto opäť predložiť na posúdenie“.

Hlasovanie: prítomných 27, za 23, proti 1, zdržal sa 3.
----------

7.	Záverečná správa o likvidácii Bytového podniku Petržalka, p. o. 

Miestne zastupiteľstvo mestskej časti Bratislava-Petržalka vrátilo materiál na dopracovanie a predloženie na zasadnutie v mesiaci apríl 2009.

Hlasovanie: prítomných 31, za 23, proti 2, zdržal sa 6.
----------

8.	Návrh správy obecných bytov a nebytových priestorov mestskej časti Bratislava-Petržalka________________________________________________________________

Rokovanie k materiálu bolo prerušené

	Hlasovanie: prítomných 31, za 26, proti 0, zdržali sa 5.
----------

9.	Návrh Dodatku č. 1 Zásad hospodárenia s bytmi v mestskej časti Bratislava-Petržalka________________________________________________________________

Uznesenie č. 331

Miestne zastupiteľstvo mestskej časti Bratislava-Petržalka

schvaľuje

Dodatok č. 1 Zásad hospodárenia s bytmi v mestskej časti Bratislava-Petržalka

Hlasovanie: prítomných 31, za 31, proti 0, zdržal sa 0.
----------

10.	Zmena vo funkcii konateľa spoločnosti a Dozornej rade Bytového podniku Petržalka, spol. s r. o.______________________________________________________

Uznesenie č. 332

Miestne zastupiteľstvo mestskej časti Bratislava-Petržalka

I. berie na vedomie

vzdanie sa Ing. Vladislava Čapčeka funkcie konateľa Bytového podniku Petržalka, spol. s r.o.

II.	berie na vedomie   a   s ch v a ľ u j e

a)	návrh na odvolanie člena Dozornej rady BPP, s. r. o, Ing. Norberta Parta
b)	návrh na vymenovanie nového člena Dozornej rady BPP, s. r. o. Ing. Juliána Lukáčka

III.	ž i a d a

starostu, ako zástupcu jediného spoločníka, aby:
1.	odvolal Ing. Vladislava Čapčeka, konateľa BPP, s.r.o. z funkcie konateľa spoločnosti
2.	odvolal člena Dozornej rady BPP, s. r. o. Ing. Norberta Parta 
3.	vymenoval Ing. Juliána Lukáčka za člena Dozornej rady BPP, s. r. o.

Hlasovanie: prítomných 30, za 28, proti 0, zdržali sa 2.
----------

11.	Návrh dodatkov k zriaďovacím listinám zriadených organizácií 

Uznesenie č. 333

Miestne zastupiteľstvo mestskej časti Bratislava-Petržalka

s ch v a ľ u j e:

•	Dodatok č. 3 k zriaďovacej listine Miestneho podniku verejnoprospešných služieb Petržalka, vydanej dňa 29.12.1985 v znení neskorších dodatkov
•	Dodatok č. 1 k zriaďovacej listine Strediska sociálnych služieb Petržalka, zo dňa 01.03.2003
•	Dodatok č. 4 k zriaďovacej listine Kultúrnych zariadení Petržalka, vydanej dňa 29.04.2002 v úplnom znení
•	Dodatok č. 5 k zriaďovacej listine Miestna knižnica Petržalka, zo dňa 20.06.1986, v znení neskorších dodatkov
•	Dodatok č. 2 k zriaďovacej listine Strediska služieb školám a školským zariadeniam Petržalka, zo dňa 01.07.2002 v znení dodatku č. 1
•	Dodatok č. 1 k zakladateľskej listine Bytového podniku Petržalka, s.r.o. zo dňa 18.7.2007 

a    u k l a d á

riaditeľom zriadených organizácií
spracovať upravený Štatút organizácie v súlade so schválenými dodatkami a predložiť na rokovanie v mesiaci apríl 2009.

Hlasovanie: prítomných 27, za 27, proti 0, zdržal sa 0.
----------

12.	Vyhradené parkovanie za úhradu – zhodnotenie roka 2008

Uznesenie č. 334

Miestne zastupiteľstvo mestskej časti Bratislava-Petržalka 

a) b e r i e    n a    v e d o m i e  

predložený materiál

b) u k l a d á

prednostovi miestneho úradu
spracovať návrh opatrení vyplývajúcich z materiálu a predložiť na zasadnutie miestnej rady v mesiaci apríl 2009  

	Hlasovanie: prítomných 26, za 26, proti 0, zdržali sa 0.
----------

13.	Návrh dohôd o spolupráci medzi Fakultou architektúry STU, VŠVU a mestskou časťou Bratislava-Petržalka________________________________________________

Uznesenie č. 335

Miestne zastupiteľstvo mestskej časti Bratislava-Petržalka

schvaľuje

1.	Dohodu o spolupráci medzi Fakultou architektúry STU v Bratislave a Mestskou časťou Bratislava-Petržalka
2.	Dohodu o spolupráci medzi Vysokou školou výtvarných umení v Bratislave a Mestskou časťou Bratislava-Petržalka

Hlasovanie: prítomných 26, za 26, proti 0, zdržal sa 0.
----------

14.	Návrh dodatku č. 7 k zmluve s vydavateľstvom M.R.K. Agency, spol. s r. o. na rok 2009__________________________________________________________________

Materiál menovitým hlasovaním nezískal dostatočný počet hlasov na schválenie.

Menovité hlasovanie na návrh poslankyne p. Čapčekovej podľa čl. 8, ods. 8 Rokovacieho poriadku Miestneho zastupiteľstva mestskej časti Bratislava-Petržalka
01. Oľga Adamčiaková	za
02. Ľudovít Augustín	zdržal sa
03. Mariana Bakerová	ospravedlnená
04. Michal Belohorec	neprítomný
05. Anton Brath	zdržal sa
06. Miloš Čambál	zdržal sa
07. Andrea Čapčeková	proti
08. Marián Dragúň	zdržal sa
09. Ľubica Škorvaneková	za
10. Ľudmila Farkašovská	ospravedlnená
11. Stanislav Fiala				za
12. Dušan Figel	ospravedlnený
13. Peter Guttman	za
14. Ľudovít Hanák	ospravedlnený
15. Peter Hrdlička	zdržal sa
16. Stanislav Janota	zdržal sa 
17. Viera Kimerlingová	zdržala sa
18. Juraj Kocka 	za
19. Miloslav Košina	zdržal sa
20. Juraj Kováč	za 
21. Juraj Kríž	zdržal sa
22. Eugen Lexmann	zdržal sa
23. Mária Lucká	zdržala sa
24. Zuzana Lukačková	ospravedlnená
25. Tomáš Mikus					zdržal sa
26. Karol Nitranský  	zdržal sa
27. Michal Novota	zdržal sa
28. Viera Palková	zdržala sa
29. Rastislav Pavlík 				za
30. Alexandra Petrisková	zdržala sa
31. Iveta Plšeková	neprítomná
32. Michal Radosa	za
33. Jiří Rusnok		za
34. Mariana Sabadošová				neprítomná
35. Anna Sotníková	ospravedlnená
36. Peter Stach	zdržal sa
37. Jozef Szabó 					za
38. František Šebej 				ospravedlnený
39. Anton Šmotlák	neprítomný
40. Tomáš Weissensteiner	ospravedlnený

Hlasovanie: prítomných 28, za 10, proti 1, zdržali sa 17.
----------

15.	Návrh na zrušenie uznesenia miestneho zastupiteľstva č. 229 zo dňa 30.9.2008

Uznesenie č. 336

Miestne zastupiteľstvo mestskej časti Bratislava-Petržalka

r u š í

uznesenie Miestneho zastupiteľstva mestskej časti Bratislava-Petržalka č. 229 z 30. septembra 2008 z dôvodu duplicity

Hlasovanie: prítomných 28, za 28, proti 0, zdržal sa 0.
----------

16.	Návrh projektov na získanie dotácií z Ministerstva práce, sociálnych vecí a rodiny SR pre Stredisko sociálnych služieb Petržalka________________________________

Uznesenie č. 337

Miestne zastupiteľstvo mestskej časti Bratislava-Petržalka

s c h  v a  ľ  u j e 

1.	návrh projektov na získanie dotácií z Ministerstva práce, sociálnych vecí a rodiny SR pre Stredisko sociálnych služieb Petržalka
a)	Zakúpenie motorového vozidla 
b)	Rekonštrukcia a obnova elektrorozvodov
c)	Materiálové vybavenie obytných miestnosti
d)	Výmena okien a zateplenie objektu  

2.	finančnú spoluúčasť mestskej časti Bratislava-Petržalka vo výške 58 270,49 Eur (1 755 457,- SK) 
-	bežné výdavky vo výške 1 174,83 Eur (35 393,- Sk) => finančné krytie z  rozpočtu Strediska sociálnych služieb 
-	kapitálové výdavky vo výške 57 095,66 Eur(1 720 064,- Sk) => finančné krytie z kapitálovej položky na kúpu auta z rozpočtu Strediska služieb Petržalka vo výške 11 617,87 Eur (350 000,- Sk) a zvyšok z rezervného fondu z rozpočtu mestskej časti vo výške 45 477,79 Eur (1 370 064,- Sk) 

Hlasovanie: prítomných 25, za 25, proti 0, zdržali sa 0.
----------

17.	Správa z kontroly vybavovania sťažností a petícií príslušnými oddeleniami Miestneho úradu Mestskej časti Bratislava-Petržalka za obdobie od 1. júla 2008 do 31. decembra 2008________________________________________________________

Uznesenie č. 338

Miestne zastupiteľstvo mestskej časti Bratislava-Petržalka

b e r i e   n a    v e d o m i e 

Správu z kontroly vybavovania sťažností a petícií za obdobie od 1. júla  2008 do 
31. decembra 2008 príslušnými oddeleniami Miestneho úradu mestskej časti Bratislava-Petržalka 

	Hlasovanie: prítomných 26, za 26, proti 0, zdržal sa 0.
----------

18.	Správa z kontroly plnenia uznesení prijatých Miestnym zastupiteľstvom Mestskej časti Bratislava-Petržalka za obdobie II. polroka 2008__________________________

Uznesenie č. 339

Miestne zastupiteľstvo mestskej časti Bratislava-Petržalka

b e r i e   n a   v e d o m i e :

Správu z kontroly plnenia uznesení prijatých Miestnym zastupiteľstvom mestskej časti Bratislava-Petržalka za obdobie II. polroka 2008        
						 
Hlasovanie: prítomných 26, za 26, proti 0, zdržal sa 0.
----------

20. Rôzne

A.	Prehľad majetku navrhovaného na prevod vlastníctva z hlavného mesta SR Bratislava na mestskú časť Bratislava-Petržalka__________________________

Uznesenie č. 340

Miestne zastupiteľstvo mestskej časti Bratislava-Petržalka 

a)  b e r i e    n a     v e d o m i e

predložený materiál

b)	ž i a d a

starostu písomne požiadať primátora hl. mesta SR Bratislava o odovzdanie majetku podľa obsahu materiálu do vlastníctva mestskej časti Bratislava-Petržalka  s doplnením o:
-	pavilóny detských ihrísk
-	polievacie zariadenia.

Hlasovanie: prítomných 24, za 24, proti 0, zdržal sa 0.
----------

B.	Návrh Všeobecne záväzného nariadenia mestskej časti Bratislava-Petržalka, ktorým sa vydáva Trhový poriadok pre príležitostný trh v areáli Závodiska, š.p. Starohájska 29, 852 69 Bratislava________________________________________

Miestne zastupiteľstvo mestskej časti Bratislava-Petržalka nehlasovalo o návrhu Všeobecne záväzného nariadeniea mestskej časti Bratislava-Petržalka, ktorým sa vydáva Trhový poriadok pre príležitostný veľkonočný a vianočný trh v areáli Závodiska, š.p., Starohájska č.29, 852 69 Bratislava.
Hlasovanie bude vykonané „per rollam“ po uplynutí zákonom stanovenej lehoty od zverejnenia materiálu.
----------
	
C.	Návrh podmienok verejnej obchodnej súťaže na výber nájomcu na využitie objektu bývalej MŠ na Fedinovej č. 7, Bratislava_________________________

Uznesenie č. 341

Miestne zastupiteľstvo mestskej časti Bratislava-Petržalka

	s ch v a ľ u j e 

	podmienky verejnej obchodnej súťaže na výber nájomcu na využitie objektu bývalej MŠ Fedinova ul. č. 7.

Hlasovanie: prítomných 23, za 23, proti 0, zdržal sa 0.
	
----------

									Milan Ftáčnik
     starosta